=== Efter VM 1994 ===
Med Stoitjkov i spidsen spillede Bulgarien sig også frem til [[EM i fodbold 1996|EM i 1996]] i [[England]] og [[VM i fodbold 1998|VM i 1998]] i [[Frankrig]]. Disse slutrunder blev dog ikke så succesfulde som turneringen i USA. Ved EM i 1996, som bulgarerne havde kvalificeret sig til gennem blandt andet hele ti scoringer af Stoitjkov i kvalifikationsrunden<ref name="rsssfcom stoichkov stat"/>, måtte bulgarerne forlade turneringen efter den indledende runde. Stoitjkov scorede alle bulgarernes tre mål, fordelt på ét i hver af gruppekampene, og understregede sin position som sit holds stjernespiller.<ref>{{cite news|url=http://www.soccerpunter.com/soccer-statistics/international/uefa-euro-1996/results|title=Soccerpunter.com: UEFA Euro 1996 stats|access-date=2010-09-22}} {{en sprog}}</ref> Han blev også ved denne turnering udtaget til arrangørernes All-Star hold.<ref>{{cite news|url=http://www.uefa.com/newsfiles/491990.pdf|title=UEFA.com: UEFA Euro 2008 welcome (s. 48)|access-date=2010-09-23}} {{en sprog}}</ref>
Levende_personer